OpenLLM-France/wikimedia huggingface dataset:
# Thomas Lodge

Thomas Lodge (West Ham, Essex, 1558 - Londres, 1625) Ingalaterrako poeta, eleberrigilea, antzerkigilea eta saiakeragilea izan zen.

## Biografia

Arte-ikasketak egin zituen Oxforden; 1580an A Defense of Poetry, Music and Stageplays (Poesiaren, musikaren eta antzerki obren alde) izeneko kritika-obra plazaratu zuen. Abenturazalea zen eta Clarke kapitainak Kanarietara eta Azoreetako Terceira uhartera eginiko espedizio batean parte hartu zuen. Bidaldi hartan idatzi zuen Rosalynde, gorteko bizimodu artifizialaren aldean, naturaren araberako bizimoduaren aldeko kantua egiten duen eleberria (1580). Shakespearek nobela hartatik hartu zuen As You Like it (1599, Nahi duzun bezala) antzerki-obraren gaia. Beste bidaia bat egin zuen Brasil eta Magallanes itsasarte aldera, eta Scillaes Metamorphosis (1589, Scillaren metamorfosia) eta A Margarite of America (1596, Ameriketako margarita) bertso-nobelak idatzi zituen bidaia haietan. Londresa itzuli eta antzerki munduan murgildu zen, Robert Greenerekin batean: A Looking Glasse for London and England (1954, Londres eta Ingalaterrarako ispilua). Katoliko bihurtu zen emakume katoliko batekin ezkontzeko, eta didaktika- eta moral-obrak idatzi zituen azken urteetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q562652
* Multimedia: Thomas Lodge / Q562652
# Thomas Mackenzie

Sir Thomas Mackenzie (Edinburgo, 1853ko martxoaren 10a - Dunedin, 1930ko otsailaren 14a) Eskozian jaiotako zeelandaberritar esploratzailea eta politikaria izan zen. Zeelanda Berriko lehen ministroa izan zen 1912ko martxoaren 24tik uztailaren 10era.
1858an Eskoziatik Zeelanda Berrira emigratu zuen familiarekin. Dunedin eskualdean kokatua, enpresa komertzialetan lan egin ondoren, lana aurkitu zuen lur-neurgailu gisa. 1877an, Balcuthan biltegi bat erosi zuen, eta 1886an etekin handiekin saldu zuen.
Esploratzaile gisa, Tautuku Aintzirara 1883an, Milford Sound eta Te Anai Aintzinaren arteko eremura 1888an, eta Matterhorn Mendietara 1888an espedizioak egin zituen.
Alderdi Liberaleko kide izan zen eta 1887 eta 1896 artean Zeelanda Berriko parlamentuan eseri zen. Bere jaioterrian denboraldi bat eman ondoren, Zeelanda Berrira itzuli zen eta 1900ean diputatu hautatu zuten berriro.
1909an Industria eta Merkataritza ministro izendatu zuten. 1912ko martxoan, Joseph Wardek dimisioa eman ondoren, lehen ministro izendatu zuten. Oposizioak eta bere alderdiko disidenteek gobernua kritikatu bazuten eta MacKenziek uztailean dimisioa eman bazuen zentsura-boto bat galdu ostean.
Ondoren, Zeelanda Berriko enbaxadore izan zen Erresuma Batuan.
* Datuak: Q206153
* Multimedia: Thomas Mackenzie / Q206153
# Thomas Luckmann

Thomas Luckmann (Jesenice, Eslovenia, 1927ko urriaren 14a - 2016ko maiatzaren 10a) batez ere Alemanian aritu zen soziologo esloveniarra izan zen. Alemaniako Konstantzako Unibertsitateko irakasle izan zen. Bere ikerketa alor nagusiak hauek izan ziren: komunikazioaren soziologia, jakintzaren soziologia, erlijioaren soziologia eta zientziaren filosofia.

## Bizitza

Tomaž Luckmann bezala jaio zen Jesenice mugako hiri industrialean, garai hartan, Jugoslaviako Erresumako zati. Bere aita industrial austriarra bat zen, eta ama, berriz, Ljubljanako familia esloveniar batekoa. Bere amaren aldetik Božo Vodušek poeta esloveniarraren lehengusu zen. Inguru elebidunean hazi zen, izan ere, familian esloveniera eta alemana hitz egiten zuten. Eslovenieraz izan zuen eskola Jesenicen 1941a bitarte, eta ondoren, alemanez. Bigarren Mundu Gerran, bera eta bere amara Vienara joan ziren. Luckmannek filosofia eta hizkuntzalaritza ikasi zuen Vienako Unibertsitatean eta Innsbruckeko unibertsitatean. Beranduago Estatu Batuetara mugituko zen eta bertan New Yorkeko The New Schoolen ikasi zuen.
Alemaniako Konstantza Unibertsitatean aritu zen irakasle eta 1994a geroztik irakasle emeritua zen. Ezkondua zegoen eta alaba bat zuen.

## Lana

Luckmann soziologiako eskola fenomenologikoari lotua dago. Eskola horretako aitzindari izan zen Alfred Schütz-ekin hartu-eman handi izan zuen. Bere lanetan gizarte eraikitzaile bezala ezaguna den teoria garatu zuen. Teori horren arabera, jakintza eta ezagutza guztia, oinarrizkoena eta sen komunari lotutako ezagutza hori barne, gizarte elkarrekintzetatik eratortzen eta elikatzen da. Luckmann ezaguna da batez ere Peter L. Berger-ekin batera 1966an idatzi zuen liburuagatik: The Social Construction of Reality (Errealitatearen eraikitze soziala). Ospea izan zuen ere Alfred Schütz-ekin batera 1982an argitaratu zuen The Structures of the Life-World lanagatik. Esloveniako Zientzia eta Arteetako Akademiako kide eta hainbait ohoretza titulu ditu Linköping, Ljubljana, Trier eta Buenos Aires-eko Unibertsitateetan.

## Oinarrizko bibliografia

* The Social Construction of Reality (1966, Peter L. Berger-ekin batera)
* The Invisible Religion (1967)
* The Sociology of Language (1975)
* The Structures of the Life-World (1982, Alfred Schütz-ekin batera)
* Life-World and Social Realities (1983)

## Erreferentziak

* ↑ 1997an Nazioarteko Soziologia Elkartearen bazkideek egindako inkesta baten arabera, XX. mendeko 5. soziologia liburu garrantzitsuena da: https://web.archive.org/web/20121010230113/http://www.isa-sociology.org/books/books10.htm
* ↑ Alfred Schütz 1959an hil zen arren, Ilse Schütz-ek emandako artikulu batzuetatik abiatuta, 1982an itzulpen eta edizio postumoa Luckmannek burutu zuen.
* Datuak: Q60412
# Thomas Madsen-Mygdal

Thomas Madsen-Mygdal (Mygdal, Hjørring, 1876ko abenduaren 24a – Kopenhage, 1943ko otsailaren 23a) daniar politikaria izan zen. Danimarkako lehen ministroa izan zen 1926tik 1929ra.
Irakasle izan zen eta gero nekazaritza ikasi zuen. Venstre alderdiko kide izan zen eta 1920tik 1924ra Nekazaritza ministro kargua izan zuen Niels Neergaarden gobernuan. Lehen ministro izan zen 1926tik 1929ra, Herriaren Alderdi Kontserbadorearekin koalizio-gobernu baten buru. 1929an, gobernukidearen babesa galdu zuen, ez baitzien baliabide nahikorik eman militarrei aurrekontuan. Bere agintaldian Aarhusko Unibertsitatea sortu zen.
* Datuak: Q982328
* Multimedia: Thomas Madsen-Mygdal (1876-1943) / Q982328
# Thomas Malory

Sir Thomas Malory (Warwickshire, c. 1415 – Newgate espetxea, Londres, 1471ko martxoaren 14a) ingeles idazlea izan zen. Le Morte d'Arthur liburuaren egilea izan zen. Liburua, Arturren legendaren kronika bat da, William Caxtonek 1485ean argitaratua. Bere bizitzari buruz ezer gutxi dakigu. Bere burua "erregearen preso" bezala deskribatu zuen. Badirudi gaizkile ibilbidea bat izan zuela. Gerrako preso ere izan zen Bi Arrosen Gerran. Bertan, bi bandoei lagundu zien aldi desberdinetan.
* Datuak: Q309907
* Multimedia: Thomas Malory / Q309907
# Thomas Love Peacock

Thomas Love Peacock (Weymouth, Dorsetshire, Ingalaterra, 1785eko urriaren 18a - Shepperton, Surrey, Ingalaterra, 1866ko urtarrilaren 23a) ingeles idazlea izan zen.

## Biografia

Percy Bysshe Shelley ezagutu zuen Londresen, eta haren lagun egin zen. Satirazko eta umorezko eleberriak idatzi zituen garaiko ideia politiko, filosofiko eta literarioen inguruan.
Obra nagusiak: Melincourt (1817), Nightmare Abbey (1818, "Ametsgaiztoko abatetxea") eta Gryll Grange (1860, "Gryll-en granja").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q561408
* Multimedia: Thomas Love Peacock / Q561408
# Thomas Lövkvist

Thomas Lövkvist (Visby, 1984ko apirilaren 4a) suediar txirrindulari ohia da. Bere herrialdeko txapelduna izan zen.

## Palmaresa

2004
* Suediako erlojupeko txirrindularitza txapelketa
* Sartheko Zirkuitua
* 2. Paris-Camemberten
2006
* Suediako errepideko txirrindularitza txapelketa
2008
* 3. Tirreno-Adriatikoan
2009
* Monte Paschi Eroica
* Italiako Giroko etapa bat ( taldekako erlojupekoa)
2010
* 2. Monte Paschi Eroican
2011
* 6. Andaluziako Itzulian
2013
* Mediterraneoko Tourra

## Kanpo estekak

Thomas Lövkvist - ProCyclingStats
* Datuak: Q445834
* Multimedia: Thomas Lövkvist / Q445834
# Thomas Mackintosh

Thomas "Tom" Mackintosh (Wellington, 1997ko urtarrilaren 30ean jaioa) Zeelanda Berriko arraunlaria da. 2020ko Udako Olinpiar Jokoetan esku hartu zuen, zortzikoan urrezko domina lortuz. Taldea Thomas Mackintoshek berak, Hamish Bondek, Thomas Murrayk, Michael Brakek, Daniel Williamsonek, Phillip Wilsonek, Shaun Kirkhamek, Matt MacDonaldek eta Sam Bosworthek osatzen zuten.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zortzikoa |

## Erreferentziak

* ↑ "Tom Mackintosh" New Zeeland Olympic Committee (Ingelesez)
* ↑ Olympedia-n (Ingelesez)
* ↑ "Tom Mackintosh" World Rowing-en (Ingelesez)
* Datuak: Q107243268
* Multimedia: Tom Mackintosh / Q107243268
# Thomas Malthus

Thomas Robert Malthus (Dorking, 1766ko otsailaren 14a - Bath, 1834ko abenduaren 29a) ekonomialari ingelesa eta apaiz protestantea izan zen. Demografiaren sortzailetzat jotzen da.

## Biografia

Thomas Malthus ekonomia oparoko familian jaio zen, zortzi semealabetatik bigarrena izanik. Bere aita David Hume filosofoaren lagun gertua zen. 1784tik aurrera Cambridgeko Unibertsitatea ospetsuan garatu zituen goi mailako ikasketak eta 1797an apaiz anglikanoa izendatu zuten. Hiru semealaba izan zituen Harriet Eckersall emaztearekin.

## Teoria

Bere lanik garrantzitsuena, Biztanleriaren printzipioaren saiakera, alegia, 1798an argitaratu zuen. Bertan, tesi iraultzailea garatu zuen Malthusek, esanez munduko biztanleria progresio geometrikoan hazten dela, bizibideen hazkundeak progresio aritmetikoa jarraitzen duen bitartean. Ondorioz, gizateria ogibiderik gabe aurkituko da momentu jakin batean, Malthusen hondamendia gisa ezagutzen den zorigaiztoko unean, hain zuzen.
Teoria hauek direla eta, baliabideak mugatuak diren heinean, gizakia suntsipenera kondenatuta dagoela ziurtatu izana egotzi zaio, idatzita utzi ez bazuen ere. Berak adierazi zuena zera izan zen, gizakiaren birsortze-gaitasuna eta elikagaien ekoizpenaren arteko borroka etengabea izango zela. Biztanleriaren inguruko ideiok ekonomia zientzia iluna gisa ezagutzera eman izana bultzatu zuten.
Kapitalismoaren jarraitzaileek Malthusen ideiak defendatu dituzte maiz. Zentzu horretan, eskuin-muturreko idealak piztea ere egotzi zaio, baita arrazakeria ere.

## Eragina

Malthusen saiakera seminala 1838an irakurri ondoren otu zitzaion Charles Darwini hautaketa naturalaren teoria garrantzitsua, berak aitortu bezala.
John Maynard Keynes ekonomialari ezagunak bere ideien aitzindaritzat jo zuen Malthus.
Gabriel Arestik ere aipatu zuen haren 1970eko Harrizko herri hau lanan barnako Ekainaren 26 egun olerkian, honakoa esanez:
| « | Limosna bat Purgatorioko arima gosetuen alde, Malthusen teoria madarikatuak ez daitezen bertan ere egiazta... | » |
| —Gabriel Aresti, |||

## Erreferentziak

* ↑ (Gaztelaniaz) Malthusen biografia kritiko laburra eudmet.net webgunean
* ↑ Eboluzionismoaren inguruko artikulua zientzia.net webgunean
* ↑ Gabriel Arestiren Ekainaren 26 egun olerkia

## Ikus, gainera

* Biztanle dentsitatea

## Kanpo loturak

* (Ingelesez) Malthusen An Essay on the Principle of Population saiakera
* Datuak: Q13526
* Multimedia: Thomas Malthus / Q13526
# Trikuharri gazte asanblada

Trikuharri gazte asanblada Gasteizko Gazalbide, Txagorritxu, San Martin eta Ariznabarra auzoak hartzen dituen gazte-asanblada bat da. Etxebizitza eskubidearen aldeko borroka eta lokal autogestionatu bat lortzea ditu zeregin nagusi.

## Kanpo estekak

* Trikuharri gazte asanbladaren webgunea
# Trikuharriak (filma)

Trikuharriak Pello Varelak 1984an zuzendutako film laburra da. Zenbait zinemalditan hautatu zuten, Gasteiz Hiriko Euskal Zinemaren Saria lortuz.

## Kanpo estekak

* Datuak: Q2835146
# Trikuharri (argipena)

Trikuharri hurrengo gauzak izan daitezke:
* Trikuharri edo Jentiletxe, gorpuak ehorzteko eratutako monumentu megalitikoa.
* Trikuharri, Iturmendin sortutako herri plataforma ezkertiar eta abertzalea, alderdien legearen ondorioz Espainiako Audientzia Nazionalak legez kanpo utzi zuena.
# Trikuputz

Trikuputza (Lycoperdon echinatum) Agaricaceae familiako onddo espezie bat da. Oso gaztetan, gleba zuria duenean, entsaladei gehitu daiteke. Gaztetan, arantzak egoera ezin hobean dituenean nahastezina da, baina arantzak erraz askatzen direnez, generoko beste espezie batzuekin nahas daiteke.

## Deskribapena

Karpoforoa: 3 eta 6 cm arteko diametrokoa, globo itxura samarrekoa, arantza luzez estalia edo metxa bereizgarriekin, okreak edo arre-marroixkak, hirunaka, piramide formako zatiak osatuz, heltzen denean, goialdetik ireki egiten da esporei bide emateko.
Gleba: Hasieran zurixka, azkenean heltzen denean, fuliginosoa edo arre-purpura kolorekoa.
Hanka: Ia hanka gabea edo senila.
Etimologia: Lycoperdon hitza grezierazko "lupa de lupo"-tik dator, onddoak esporen hauts bafadak isil-isilik jariatzen dituelako. Echinatum epitetoa berriz latinetik dator, "echinatus" hitzetik, eztenez hornituta esan nahi du. Bere itxuragatik.

## Jangarritasuna

Sukaldaritzarako baliorik gabea, nahiz eta pertsona batzuek oso gazteak direnean kontsumitzen dituzten exoperidioa kenduta.

### Nahasketa arriskua

Pulcherrimun aldaera Lycoperdon echinatum delakoarekin bereizten da: eztenak erortzen direnean endoperidioa leun geratzen delako. Lycoperdon umbrinum delakoak kolore ilunagoa du, eta arantzak txikiagoak ditu.

## Sasoia eta lekua

Udan eta udazkenean, pago basoetan batez ere, hala ere, beste hostoerorkorretan ere agertzen da.

### Banaketa eremua

Afrika, Europa, Erdialdeko Amerika, Ipar Amerika, Asia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 697 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 520 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 589 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 618 or. ISBN 84-87997-86-4..

## Kanpo estekak

* Datuak: Q1093294
* Multimedia: Lycoperdon echinatum / Q1093294
# Trikuharri (Iturmendi)

    Artikulu hau Trikuharri herri plataformari buruzkoa da; beste esanahietarako, ikus «Trikuharri (argipena)».
Trikuharri Espainiako Alderdien Legea onartu ondoren Iturmendin sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.

## Ikus, gainera

* Espainiako Alderdien Legea

## Kanpo estekak

* Datuak: Q12268196
# Tournus kantonamendua

Tournus kantonamendua Frantziako kantonamendu bat da. Saona eta Loira departamenduan dago, Borgoina-Franche-Comté eskualdean. Guztira 31 udalerri ditu eta Tournus da bere hiriburua.

## Kanpo estekak

* Datuak: Q1727655
# Touros

Touros Brasilgo udalerri bat da, Rio Grande do Norte estatuan kokatua. 33.035 biztanle ditu 838,87 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1797006
* Multimedia: Touros (Rio Grande do Norte) / Q1797006
# Tournon-sur-Rhône kantonamendua

Tournon-sur-Rhône kantonamendua Frantziako kantonamendu bat da. Ardèche departamenduan dago, Auvernia-Rodano-Alpeak eskualdean. Guztira 13 udalerri ditu eta Tournon-sur-Rhône da bere hiriburua.

## Kanpo estekak

* Datuak: Q613559
# Touro

Touro Galiziako A Coruñako probintzian dagoen Arzúako eskualdean kokatzen den udalerria da.

## Parrokiak

Andeade, Bama, Bendaña, Beseño, Calvos de Socamiño, Circes, Cornado, Enquerentes, Fao, Fontes Rosas, Foxás, Loxo, Novefontes, Prevediños, Quión, San Miguel de Vilar, San Pedro de Ribeira, Touro, Turces.

## Kanpo estekak

* (Gaeleraz) (Gaztelaniaz) Touro udalerriko webgunea
* Datuak: Q904203
* Multimedia: Touro / Q904203
# Tournon-sur-Rhôneko barrutia

Tournon-sur-Rhôneko barrutia Ardèche departamenduaren barruan dagoen Frantziako barruti bat da. 123.731 biztanle ditu 1.858 kilometro koadrotan. Guztira 126 udalerri ditu. Bere hiriburua Tournon-sur-Rhône da.

## Kanpo estekak

* Datuak: Q702655
# Treviscoe

Treviscoe, kornubieraz: Trevosker, Ingalaterrako Kornualles konderriko herri bat da.

## Kanpo estekak

* Datuak: Q7839001
* Multimedia: Treviscoe / Q7839001
# Trevilson

Trevilson, Ingalaterrako Kornualles konderriko herrixka bat da, St Newlyn East parrokian.

## Kanpo estekak

* Datuak: Q7838990
* Multimedia: Trevilson / Q7838990
# Trevine (Kornualles)

Trevine, Ingalaterrako Kornualles konderriko herrixka bat da, St Minver parrokian.

## Kanpo estekak

* Datuak: Q7838994
# Treviolo

Treviolo Italiako udalerri bat da. Bergamoko probintzian kokatuta dago, Lombardia eskualdean. 10.781 biztanle ditu, 8,49 kilometro koadroko azaleran banatuta.

## Mugakideak

Treviolok honako udalerri hauekin egiten du muga:
Bergamo Bonate Sopra Bonate Sotto Curno Dalmine Lallio

## Kanpo estekak

* Datuak: Q101690
* Multimedia: Treviolo / Q101690
# Trevigro

Trevigro, Ingalaterrako Kornualles konderriko herrixka bat da, Calligton herritik 2 miliatara.

## Kanpo estekak

* Datuak: Q7838980
# Trevilla

Trevilla, Ingalaterrako Kornualles konderriko herrixka bat da, Feock parrokian.

## Kanpo estekak

* Datuak: Q7838988
* Multimedia: Trevilla, Cornwall / Q7838988
# Trevillet

Trevillet edota Trevillett, Ingalaterrako Kornualles konderriko herrixka bat da, Tintagel parrokian.

## Kanpo estekak

* Datuak: Q20713037
# Treviskey

Treviskey, Ingalaterrako Kornualles konderriko herrixka bat da, Veryan paerrokian.

## Kanpo estekak

* Datuak: Q7839002
* Multimedia: Treviskey, Veryan / Q7839002
# Treville

Treville Italiako udalerri bat da. Alessandriako probintzian kokatuta dago, Piemonte eskualdean. 261 biztanle ditu, 4,6 kilometro koadroko azaleran banatuta.

## Mugakideak

Trevillek honako udalerri hauekin egiten du muga:
Cereseto Sala Monferrato Ozzano Monferrato

## Kanpo estekak

* Datuak: Q17687
* Multimedia: Treville, Piedmont / Q17687
# Trinket (tresna)

    Artikulu hau mekanismoari buruzkoa da; pilotalekua gaitzat duena beste hau da: «trinket»
Mekanikan, trinket edo karraka, trinket-mekanismoz baliaturik, beti alde berera biratzen den tresna da. Hainbat erabilera ditu, bizikleten piñoi askea kasu.

## Erreferentziak

* ↑ Euskalterm: [Hiztegi terminologikoa] [2012]

## Kanpo estekak

* Datuak: Q11171014
* Multimedia: Ratchets / Q11171014
# Trino

Trino Italiako udalerri bat da. Vercelliko probintzian kokatuta dago, Piemonte eskualdean. 6.641 biztanle ditu, 70,61 kilometro koadroko azaleran banatuta.

## Mugakideak

Trinok honako udalerri hauekin egiten du muga:
Bianzè Camino Costanzana Fontanetto Po Livorno Ferraris Palazzolo Vercellese Ronsecco Tricerro Morano sul Po

## Kanpo estekak

* Datuak: Q25213
* Multimedia: Trino / Q25213
# Trinle Gyatso

Trinle Gyatso, tibeteraz: འཕྲིན་ལས་རྒྱ་མཚོ་, wyliez ‘phrin las rgya mtsho, pinyin tibetarrez Chinlai Gyaco, (1857ko urtarrilak 26-1875eko apirilak 25) hamabigarren Dalai Lama izan zen.
Bere bizitza laburra, Tibet eta bere inguruko herrialdeen ezegonkortasun politikoaren ondorio da. Qing dinastiaren hasieran, Tibetak, bere garairik okerrenetako bat izan zuen, Britainiar Inperioak, Indiako bere koloniei eranstea nahi zuen.
Trinle Gyatso, aurreko Dalai Lamaren berraragitze bezala, 1860an ezagutua izan zen, eta haren ondorengo bezala aldarrikatua, urte bereko abuztuak 14an. Haurtzaroko bere ikasketa garaian, europarrei, lurraldean sartzea debekatu zitzaien, britainiarrek, sikkim eta butandarren aurka zuten gerraren ondorioz, lamak Lhasan kontrolatzen zituztenak eta kolonizazio forma moduan ikusten zirenak. Aldi berean, misioek, Mekong eta Salween ibaietatik sartzearekin mehatxatzen zuten, eta Tibetak, Mantxutarren gobernuaren autoritatea onartzeari utzi zion.
Azkenik, erabateko Dalai Lama izatera iritsi zen 1873ko martxoak 11n eta gaixotasun misteriotsu baten ondorioz hil zen 1875eko udaberrian.
* Datuak: Q25240
* Multimedia: Trinley Gyatso, 12th Dalai Lama / Q25240
# Trinomio

Matematikan, trinomioa hiru gai dituen polinomioa edo hiru monomioren batura da. Batuketaz edo kenketaz loturiko hiru gai dituen adierazpen aljebraiko bat da, aldagaiak eta zenbakiak dituena.

## Adibideak

* $a+b-12\quad$
* $yx+x+p\quad$
* ${x \over 2}+{x^{2} \over 2}+{xy^{2} \over z}$
* $9a^{2}+24ab+16b^{2}\,$
* ${\displaystyle x^{2}+y^{2}+z^{2}}$

## Berbidura perfektu trinomioa

Binomio baten berbidura da:
$(8x+a)^{2}=64x^{2}+16ax+a^{2}\,$

## Ikus, gainera

* Identitate nabarmenak
* Faktorizazioa

## Kanpo estekak

* Datuak: Q1670509
# Trinketeko enparantza

Trinketeko enparantza Donibane Garaziko baxenabartar hiriburuko plaza bat da, Alde Zaharra auzoan kokatuta.
Plaza Frantziako karrika, Charles de Gaulle enparantza, Renaud etorbidea, Jai Alaiko etorbidea eta Zaroko errepidetik sar daiteke.
Alde Zaharraren goialdean dago.

## Ikus, gainera

* Alde Zaharra
* Donibane Garazi

## Kanpo estekak

* Datuak: Q107507369
# Trino Arizkorreta

José Trino Arizkorreta Sein (Donostia, 1902ko irailaren 1a - 1964ko urriaren 25a) euskal herritar futbolaria izan zen.

## Biografia

Fortuna KE taldean hasi eta Real Sociedadek 1923an fitxatu zuen. 1930ean futbola utzi zuen.
Espainiako futbol selekzio nazionalarekin hiru partidutan izan zen internazional jokalari bezala. Gainera, 1928ko Olinpiar Jokoetan aritu zuen.

## Taldeak

| Kluba | Herrialdea | Urteak |
| Fortuna KE | Gipuzkoa | ?-1923 |
| Real Sociedad | Gipuzkoa | 1923-1931 |

## Palmaresa

| Titulua | Kluba | Urtea |
| Gipuzkoako Txapelketa | Real Sociedad | 1925 |
| Gipuzkoako Txapelketa | Real Sociedad | 1927 |
| Gipuzkoako Txapelketa | Real Sociedad | 1929 |

## Erreferentziak

* ↑ Auñamendi Entziklopedia
* ↑ www.sports-reference.com

## Kanpo estekak

* Datuak: Q5691332